FI Euroopan unionin virallinen lehti CE 84/661

(2004/C 84 E/0745)

KIRJALLINEN KYSYMYS E-0711/04

esittäjä(t): Ilda Figueiredo (GUE/NGL) komissiolle

(10. maaliskuuta 2004)

Aihe: Vuoristoalueiden erityispiirteet ja yhteisön politiikka

Vuoristoalueiden tehtävät ovat aidosti yleisen edun mukaisia etenkin ympäristön, yhteiskunnan ja kulttuurin kannalta, ja ne muodostavat poikkeuksellisen kansallisomaisuuden, jota on säilyttämisen ohella ennen kaikkea arvostettava, mikä vaatii asianmukaisia politiikkoja, joilla onnistutaan saamaan väestö jäämään paikoilleen ja edistämään sen kehitystä.

Kuten Portugalin paikallisviranomaisten liiton vuoristoseutujen kuntien jaoston äskettäin pidetyssä kokouksessa todettiin, vuoristoseudut on tarpeen ottaa mukaan rakennerahastojen politiikkaan ja varmistaa, että niiden erityispiirteet tunnustetaan tosiasiallisesti. Näihin alueisiin ja niiden asukkaisiin olisi kohdistettava useita alakohtaisia politiikkoja, jotka on sisällytetty yleiseen vuoristoseutuja ja asianmukaisia menetelmiä koskevaan politiikkaan ja tunnustettava, että tarvitaan ratkaisuja ja toimintamenetelmiä ja että on kiinnitettävä erityishuomiota vuoristoseutuja koskeviin ongelmiin.

Pyydän komissiota ilmoittamaan minulle, aikooko se:

1. tunnustaa tosiasiallisesti vuoristoalueiden erityispiirteet ja erilaisuuden

2. sisällyttää vuoristoalueet Euroopan unionin poliittisen ohjelmaan ja rakennerahastojen puitteisiin

3. perustaa vuoristoalueita puolustavan yhteisön poliittisen välineen

4. menetellä entistä yhdenmukaisemmin tehdessään vuoristoalueita koskevia ehdotuksia ja hallinnoides-saan niitä koskevia yhteisön varoja?

Franz Fischlerin komission puolesta antama vastaus

(21. huhtikuuta 2004)

Arvoisan parlamentin jäsenen tapaan komissio pitää vuoristoalueiden asemaa yhteisön politiikoissa tärkeänä.

Lokakuussa 2002 komissio järjesti konferenssin aiheesta ”Yhteisön politiikat ja vuoristo”. Konferenssiin osallistui noin 500 politiikan sekä talous- ja yhteiskuntaelämän toimijaa 15 jäsenvaltiosta ja liittymässä olevista maista.

Rakennerahastojen ohjelmakaudella 2000—2006 vuoristoalueista on 95 % tukikelpoisia joko tavoitteen 1 tai tavoitteen 2 mukaisesti.

Vuoden 2004 helmikuun 18. annetussa kolmannessa taloudellista ja sosiaalista koheesiota koskevassa kertomuksessaan (1), jonka komissio on virallisesti toimittanut parlamentille ja neuvostolle, komissio ehdottaa koheesiopolitiikan uudistusta vuoden 2006 jälkeen. Ehdotuksen mukaan alueellisen koheesiopolitiikan pitäisi tästä lähtien olla erottamaton osa koheesiopolitiikkaa.

Komissio ehdottaa, että luonnonhaitoista kärsivien alueiden erityispiirteet otetaan huomioon uusissa alueohjelmissa. Esimerkiksi yhteisön rahoituksen enimmäismäärää voitaisiin nostaa pysyvästä haitasta kärsivillä alueilla korkeammaksi kuin muilla alueilla.

Komissio esitti joitakin vuoristoalueille tärkeää maaseudun kehittämistä koskevia ehdotuksia tiedonannossaan ”Yhteisen tulevaisuuden rakentaminen — Politiikan haasteet ja rahoitusmahdollisuudet laajentuneessa unionissa 2007—2013” (2). Siinä komissio ehdottaa yhtä ainoaa välinettä, jolla pyrittäisiin erityisesti parantamaan ympäristöä ja maaseutualueita sekä elämänlaatua vuoristoalueilla.

(1) KOM(2004) 107 lopullinen.

(2) KOM(2004) 101 lopullinen.